**Üldkoosoleku koosoleku protokoll**

**18.09.2019**

Üldkoosoleku päevakord:

1. Avakõne peab Kai Realo (ETKL Volikogu esinaine)
2. Kohtumine peaminister Jüri Ratasega (ettekanne ja küsimuste voor)
3. Arto Aasa (ETKL tegevjuht) sõnavõtt
4. Volikogu asendusliikme valimine
5. Majandusaasta aruande kinnitamine
6. Revisjonikomisjoni valimine
   * + 1. **Avakõne peab Kai Realo (ETKL Volikogu esinaine)**

ETKL volikogu esinaine Kai Realo alustab üldkoosolekuga, kus teeb ettepaneku kinnitada koosoleku juhi ja protokollija. Ettepaneku koosoleku juhiks nimetab Kai Realo enda ja protokollijaks ETKL büroojuhi Ilona Palloni. Ettepanek võetakse üldkogu poolt ühehäälselt vastu ning erapooletuid ei ole.

Kai Realo jätkab koosoleku päevakorra tutvustamist ning annab seejärel sõna üle peaminister Jüri Ratasele.

* + - 1. **Kohtumine peaminister Jüri Ratasega (ettekanne ja küsimuste voor)**

Peaminister tänab kutse ja võimaluse eest ETKL üldkoosolekul esineda, jätkates, et hetkel on käimas arutelu eelarve üle. Prognoosi täpsuse osas (millised on reaalsed laekumised) on hilinemisi. Teine suur teema on teadus- ja arendustegevus. Prognoosid näitasid, et seatud eesmärke ei suudeta saavutada. Pingutame selle nimel, et teadustegevuse rahastust tõsta. Teadushariduse oluline komponent on kõrgharidusasutuste kokkulepped, mida valitsus arutab.

Jätkub ühiskonda üha enam puudutav teema ehk kliima ja keskkonnaküsimused. Peaministri andmetel on tellitud analüüse ning on saadud kinnitust, et Eestis on võimalik saavutada kliimaneutraalsus. See tähendab ka erasektori jaoks pingutust.

Peaminister lõpetab sõnavõtu ning üldkoosoleku osalejad esitavad küsimusi. Järgneb diskussioon.

Kai Realo tänab peaministrit esinemise eest ning üldkoosolek jätkub.

Kai Realo jätkab koosolekut tutvustades ETKL tegevusi ning ettevalmistusi erinevate tegevuste toomisel liikmetele. Kaasamine tähendab koolitusi, infotundide, seminare. ETKL soovib luua lisaks eraldi töörühma, mis oleks keskkonna temaatiline töörühm. Eesti Tööandjate Keskliidus tegutseb hetkel 4 töörühma: Majandus ja maksud, tööjõud, tervishoid, haridus.

* + - 1. **Arto Aasa (ETKL tegevjuht) sõnavõtt**

Arto Aas alustab sõnavõttu ETKL tutvustades, kus liikmete arv on 146, kasv aastas 17 liiget ning ETKLi büroos on töötajaid kokku 13. Peamised tegevussuunad: informeerime ja mõjutame poliitikakujundajaid, informeerime ja võrgustame oma liikmeid ning kujundame ettevõtluse head mainet (erinevate koostöö projektidega) ning tõstame juhtimiskvaliteeti. Arto Aas annab ülevaate 2018-2019 tegemistest (riigireform, kolmepoolsed kohtumised, tööandjate Manifesti välja andmine jne). Koostööprojektideks on erinevad sotsiaalsed ja maine projektid: vähenenud töövõimega inimeste kaasamine tööturule, projekt „Minu Lugu“, seminar „Annetame Aega“, riigireform Radar koostöös Praxis’ga, Maailmakoristuspäev, Pikema sõpruse päev.

ETKL on esindatud ka erinevates rahvusvahelistes organisatsioonides (IOE, BusinessEurope, EMSK, Business, CEDEFOP jne). Põhiteemad millega ETKL-s tegeletakse kajastuvad ka Manifestis (tööjõud, tervishoid, haridus, maksud ja majanduskeskkond).

Arto Aas tutvustab uut ürituste sarja – Tööandjate Ärikohting, mis hakkab toimuma üks kord kuus (kuu alguses). Kohtumised toimuvad huvitavate külalistega ja arutatakse aktuaalseid teemasid. Esimene Tööandjate Ärikohting toimub juba 02.10.19, kus külalisesinejaks on Eesti Panga president Madis Müller.

Novembrikuust pakume liikmetele ka koolitusi koostöös näiteks advokaadibüroo Soraineniga.

Arto Aas annab ülevaate uue aasta tegevustest: Tööandjate maja renoveerimine, põhikirja värskendamine ja 12.03.2020 toimuv Tuulelohe konverents.

* + - 1. **Volikogu asendusliikme valimine (ettevõtte esindaja valimine)**

Ainsa kandidaadina on volikogu liikmeks esitatud Toomas Kalev, Harmet OÜ-st. Harmet OÜ on Eesti kapitalil baseeruv 1997.aastal alustav ettevõte, kus töötab 59 töötajat. Esimees ja üks omanikest on Toomas Kalev. Piia Zimmermann tutvustada hääletamise korda.

Üldkogu otsustas ühehäälselt viia läbi avalik hääletamine. Erapooletuid liikmeid hääletamise korra osas ei olnud.

Üldkogu hääletab ühehäälselt kandidaadi poolt ja on nõus Toomas Kalev valida volikogu liikmeks. Erapooletuid üldkogu hääletamisel ei olnud. Toomas Kalev on valitud volikogu täisliikmeks.

* + - 1. **Majandusaasta aruande kinnitamine**

Eesti Tööandjate Keskliidu majandusaastaks on periood aprillist märtsini. Audiitorfirma (KPMG) on kinnitanud majandusaasta aruande ja kõik on korrektne. Arto Aas annab ülevaate ja tutvustab lühidalt majandusaasta aruannet.

Arto Aas esitab üldkogule kinnitamiseks ETKL majandusaasta aruande. Üldkoosolek kinnitab ühehäälselt aruande. Erapooletuid hääletamisel ei olnud. Majandusaasta aruanne on üldkoosoleku poolt kinnitatud.

1. **Revisjonikomisjoni valimine**

Arto Aas annab lühiülevaate revisjonikomisjoni tööst ning lisab, et komisjonis võib olla kuni 3 liiget. Hetkel komisjoni liikmena tegutsev Ago Soomre on nõus jätkama. Tehakse ettepanek valida revisjonikomisjoni liikmeks ka Meelis Einsteini, kes on nõus vastu võtma kohustuse.

Arto Aas teeb üldkogule ettepaneku hääletada ning esitab revisjonikomisjoni liikmete kohale kandidaadid Ago Soomre ja Meelis Einsteini.

Üldkoosolekul hääletatakse ühehäälselt kandidaatide poolt ning erapooletuid hääletamisel ei ole.

Revisjonikomisjoni liikmeteks on valitud ja kinnitatud Ago Soomre ja Meelis Einstein.

ETKL volikogu esinaine Kai Realo lõpetab üldkoosoleku ning tänab liikmeid üldkoosolekul osalemise eest.

Kai Realo Ilona Pallon

Juhataja Protokollija